
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. április 14-én tartandó munkaterv szerinti ülésére

+1. napirendhez
Tárgy: Közművelődési érdekeltségnövelő támogatás igénylése 

Tisztelt Képviselő-testület!

Önkormányzatunk a 4/2004. (II. 20.) NKÖM rendelet alapján kérelmet nyújtott be a Magyar Államkincstárhoz a helyi önkormányzatok közművelődési érdekeltségnövelő támogatására, a Móra Ferenc Általános Iskola és Nagyközségi Könyvtár vonatkozásában.

A támogatást a helyi önkormányzat által fenntartott közművelődési intézmények, közösségi színterek technikai, műszaki eszközállományának, berendezési tárgyainak gyarapítására használható fel. A támogatás mértéke előre nem ismert: az a keretösszeg és a pályázók számának, önrészének arányában oszlik el.
A kérelemnek egyetlen adatot kell tartalmaznia: az önkormányzat saját forrásának a mértékét, amit önkormányzati határozattal szükséges igazolni.
Költségvetési rendeletünkben ilyen célra 725 eFt-ot láttunk megállapíthatónak, ezért kérem az összeg önerőként való biztosításáról szóló határozat szíves elfogadását.

…/2011. (IV.14.) ÖKT határozati javaslat

Sülysáp Nagyközség Önkormányzatának Képviselő-testülete 
1./ vállalja, hogy a 21/2010. (XII. 28.) önkormányzati rendelet 7. § c)-d) pontjával közösségi színtérré kijelölt Móra Ferenc Általános Iskola és Nagyközségi Könyvtár vonatkozásában a 4/2004. (II. 20.) NKÖM rendelet szerinti Közművelődési érdekeltségnövelő támogatás igényléséhez 725.000,- Ft, azaz hétszázhuszonötezer forint összegű önrészt biztosít, mely összeg az önkormányzat, illetve az intézmény 2011. évi költségvetésében rendelkezésre áll.
2./ Felkéri és felhatalmazza a polgármestert a szükséges intézkedések megtételére.
Határidő: azonnal

Felelős: polgármester

Sülysáp, 2011. április 13.

Horinka László s.k. 


polgármester

